CELEX: 62014CN0516
Language: lt
Date: 2014-11-16 00:00:00
Title: Byla C-516/14: 2014 m. lapkričio 17 d. Tribunal Arbitral Tributário (Centro de Arbitragem Administrativa – CAAD) (Portugalija) pateiktas prašymas priimti prejudicinį sprendimą byloje Barlis 06 – Investimentos Imobiliários e Turísticos SA/Autoridade Tributária e Aduaneira

2.2.2015   
            
            
               LT
            
            
               Europos Sąjungos oficialusis leidinys
            
            
               C 34/11
            
         2014 m. lapkričio 17 d.Tribunal Arbitral Tributário (Centro de Arbitragem Administrativa – CAAD) (Portugalija) pateiktas prašymas priimti prejudicinį sprendimą byloje Barlis 06 – Investimentos Imobiliários e Turísticos SA/Autoridade Tributária e Aduaneira
   
   (Byla C-516/14)
   (2015/C 034/11)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal Arbitral Tributário (Centro de Arbitragem Administrativa – CAAD)
   
   
      Šalys pagrindinėje byloje
   
   
      Ieškovė: Barlis 06 – Investimentos Imobiliários e Turísticos, SA
   
   
      Atsakovė: Autoridade Tributária e Aduaneira
   
   
      Prejudicinis klausimas
   
   Ar teisingai aiškinant 2006 m. lapkričio 28 d. Tarybos direktyvos 2006/112/EB (1) 226 straipsnio 6 dalį Autoridade Tributária e Aduaneira (Portugalijos mokesčių ir muitų administracija) gali nuspręsti, jog sąskaitos faktūros turinys, kuriame nurodyti rekvizitai „nuo tam tikros dienos iki šios dienos suteiktos teisinės paslaugos“ arba tik „iki šios dienos suteiktos teisinės paslaugos“, yra nepakankamas, nors ši administracija, remdamasi bendradarbiavimo principu, gali gauti papildomos, – jos nuomone, būtinos – informacijos, galinčios patvirtinti, jog šios operacijos buvo tikrai įvykdytos, ir išsamiai jas apibūdinti?
   
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).